CELEX: 62012TN0251
Language: sl
Date: 2012-06-06 00:00:00
Title: Zadeva T-251/12: Tožba, vložena 6. junija 2012 – EGL in drugi proti Komisiji

28.7.2012   
            
            
               SL
            
            
               Uradni list Evropske unije
            
            
               C 227/29
            
         Tožba, vložena 6. junija 2012 – EGL in drugi proti Komisiji
   (Zadeva T-251/12)
   2012/C 227/50
   Jezik postopka: angleščina
   
      Stranke
   
   
      Tožeče stranke: EGL, Inc. (Houston, Združene države), CEVA Freight (UK) Ltd (Ashby de la Zouch, Združeno kraljestvo), CEVA Freight Shanghai Ltd (Shanghai, Kitajska) (zastopniki: M. Brealey, QC (Queen's Counsel), S. Love, Barrister, M. Pullen, D. Gillespie in R. Fawcett-Feuillette, Solicitors)
   
      Tožena stranka: Evropska komisija
   
      Predlogi
   
   
               —
            
            
               Člen 1 Sklepa Komisije C(2012) 1959 final z dne 28. marca 2012 v zadevi COMP/39462 – Freight Forwarding v zvezi s postopkom iz člena 101 PDEU in člena 53 Sporazuma EGP naj se razglasi za ničen v delu, v katerem je bilo ugotovljeno, da so bile tožeče stranke vpletene v dve kršitvi člena 101(1) PDEU s tako imenovanima dogovoroma New Export System („NES“) in Currency Adjustment Factor („CAF“);
            
         
               —
            
            
               člen 2 Sklepa komisije C(2012) 1959 final z dne 28. marca 2012 naj se razglasi za ničen v delu, v katerem nalaga tožečim strankam globo, ali podredno, znesek globe naj se zniža; in
            
         
               —
            
            
               toženi stranki naj se naloži plačilo stroškov za vložitev tožbe.
            
         
      Tožbeni razlogi in bistvene trditve
   
   Tožeče stranke v podporo tožbi navajajo štiri tožbenen razloge.
   
               1.
            
            
               Prvi tožbeni razlog se nanaša na to, da tožena stranka ni opredelila upoštevnega trga, na katerega sta vplivala dogovora NES in CAF, s čimer je kršila bistvene zahteve pravne varnosti. Tožena stranka naj bi tako napačno uporabila pravo in/ali napačno presodila dejansko stanje.
            
         
               2.
            
            
               Drugi tožbeni razlog se nanaša na to, da tožena stranka ni dokazala, da je imel dogovor NES pomemben učinek na trgovino med državami članicami EU. S tem naj bi napačno uporabila pravo in/ali napačno presodila dejansko stanje v delu, v katerem je ugotovila tak učinek.
            
         
               3.
            
            
               Tretji tožbeni razlog se nanaša na to, da je tožena stranka naložila globo za dogovor NES, čeprav za to ni bila pristojna zaradi Uredbe Sveta (EGS) št. 141/62 (1), kakor je bila spremenjena z Uredbo Sveta (EGS) št. 3975/87 (2). Zato naj bi bila izpodbijana odločba neutemeljena in/ali naj bi temeljila na napačni uporabi prava.
            
         
               4.
            
            
               Četrti tožbeni razlog se nanaša na to, da tožena stranka s tem, da je družbi Deutsche Post napačno dodelila imuniteto v zvezi z dogovorom CAF, ni ustrezno priznala bistvene vrednosti dokaza, ki so ga zagotovile tožeče stranke v vlogi za imuniteto/prizanesljivo obravnavo v okviru zadeve Komisije, ki se nanaša na dogovor CAF.
            
         
      (1)  Uredba Sveta št. 141 o izvzetju prevoza iz uporabe Uredbe Sveta št. 17 (UL 1962 124, str. 2751)
   
      (2)  Uredba Sveta (EGS) št. 3975/87 z dne 14. decembra 1987 o postopku za uporabo pravil o konkurenci za podjetja v sektorju zračnega prevoza (UL, posebna izdaja v slovenščini poglavje 7, zvezek 1, str. 262)